text: Rigtig mange fulgte KV13 på TV SYD
  20 november 2013 kl. 12.51
  TV SYD var i går aftes den TV2-region der blev set mest. Det viser seertallene fra i går.
  Fem timers direkte valg var lige noget for tv-seerne i går. Naturligt nok var der flest, der så med, da resultaterne begyndte at tikke ind. Flest kiggede med 21.43 ? da var der 157.000 seere.
  En god time senere var der 147.000 seere. Det var på det tidspunkt 60 % af alle tændte fjernsyn (der kan se TV SYD), der var tunet ind på TV SYD.
  -Det er helt ufattelig flot, og selv om seertal jo kun er en af vores målestokke for succes, er det alligevel bare for fedt, oven på den kraftanstrengelse det var at udkomme med fem timers live-tv med 15 livereportere rundt i hele regionen, fortæller en glad TV SYD-direktør, Betina Bendix.
  